Lav et referat af nedenstående tekst:

Tekst:
Det er almindelig kendt, at et godt måltid mad styrker fællesskabet omkring spisebordet, og at et godt fællesskab er et værn mod ensomhed. Derfor arrangerer Ældresagen sammen med Folkebevægelsen mod Ensomhed "Danmark Spiser Sammen". Det foregår to gange om året - i uge 17 og i denne uge - er der derfor fællesspisninger over hele landet. Også i Nordjylland - blandt andet på Mou Hotel. Lisbeth Ingvartsen er en af de 76, der er mødt frem. -  Jeg er altid med, når der er fællesspisning, det er så hyggeligt, siger hun. På Mou Hotel er der først spisning og dernæst underholdning, som normalt inkluderer fællessang. På grund af coronasituationen har deltagerne dog denne gang fået at vide, at de skal undlade at synge med. - Vi afholder arrangementet, fordi det giver os mulighed for at mødes, hygge os og snakke med hinanden. Denne gang er vi 76, det er ikke så mange, måske på grund af tilstanden i samfundet i øjeblikket. Vi har været oppe på 165 tidligere, siger Alfred Pedersen fra Ældresagen og  lokal arrangør af "Danmark Spiser sammen".

Referat:
Flere end 350.000 danskere føler sig ensomme. Derfor tog Ældre Sagen i 2004 initiativ til at arrangere et landsdækkende arrangement med ét formål: at spise sammen. TV2 Nord var med, da 76 ældre tirsdag spiste sammen på Mou Hotel.